## **POSEST**

## **Pojem posesti**

## posest je **dejanska oblast nad stvarjo**, ki daje posestniku predvsem možnosti ekonomskega izkoriščanja stvari, neodvisno od tega, ali ima posestnik sočasno tudi pravno oblast,

## če posest stvari izvaja več oseb, govorimo o **soposesti**,

## za posest je značilno dvoje:

### 1. posest je **dejanska oblast** **nad** **stvarjo**, ki posestniku omogoča izkoriščanje stvari

### 2. posest **ni pravna oblast**, je samo dejanska oblast. Tako ima npr. *lastnik* stvari pravno oblast na stvari – ima stvarno pravico, zaradi te pa ima pravico stvar uporabljati, uživati in z njo razpolagati. Sočasno pa ima lastnik tudi dejansko oblast, ki mu omogoča uresničevanje teh pravic, torej ekonomsko izkoriščanje stvari. Če npr. lastnik stvar komu posodi, da v najem ali zakup, shranjevanje ipd., obdrži pravno oblast (stvarno pravico) na stvari, sočasno pa ima posredno posest, prek osebe, ki ima neposredno posest. Če npr. lastniku kdo protipravno odvzame stvar in jo sam izkorišča, postane posestnik stvari, ker izvaja dejansko oblast nad stvarjo. Ta oseba nima pravne oblasti, čeprav ravna tako, kot da ima to oblast. Posestnik uživa tudi pravno varstvo svoje posesti.

## **Vrste posesti**

## NEPOSREDNA IN NEPOSREDNA POSEST

## **neposredna posest** – posest je neposredna dejanska oblast nad stvarjo (tako da posestnik neposredno izvaja oblast nad stvarjo, stvar rabi, uporablja in z njo razpolaga)

## **posredna posest** – posest ima tudi tisti, ki izvršuje dejansko oblast nad stvarjo preko koga drugega, ki ima neposredno posest iz kakšnega pravnega naslova (torej tisti, ki je dal stvar drugemu v neposredno posest na podlagi posodbene, najemne, zakupne ali druge pogodbe),

## LASTNIŠKA IN NELASTNIŠKA POSEST

## **lastniška posest** – kdor ima stvar v posesti kot da je njegova, je lastniški posestnik,

## **nelastniška posest** – kdor ima stvar v posesti brez volje imeti jo za svojo in priznava višjo pravno oblast posrednega posestnika, je nelastniški posestnik,

## DOBROVERNA IN NEDOBROVERNA POSEST

## **dobroverna posest** – dobroverni posestnik je vsak, ki posest izvršuje na podlagi pravnega posla, ki zagotavlja upravičenje posedovanja,

## **nedobroverna posest** – posestnik je nedobroveren, če je vedel ali bi mogel vedeti, da ni upravičen do posesti

## **Varstvo posesti**

## posestnik ima **pravico do samopomoči** zoper tistega, ki neupravičeno moti njegovo posest ali mu jo odvzame,

## pogoji za samopomoč:

### nevarnost neposredna,

### samopomoč nujna,

### način samopomoči ustreza okoliščinam, v katerih obstaja nevarnost

## posestnik ima tudi **pravico do sodnega varstva (=motenjska tožba)**,

### lahko vloži tožbo zaradi motenja ali odvzema posesti, vendar v 30 dneh od dneva, ko je izvedel za motenje in storilca, najpozneje pa v 1 letu od dneva, ko je motenje nastalo,

### sodno varstvo se daje na zadnje stanje posesti in nastalo motenje,

### v posestnem sporu se načeloma ne razpravlja o pravici do posesti, o pravnem naslovu in dobrovernosti posestnika